Limpijus

Limpijus () – miestas Paragvajuje, Centriniame departamente, 23 km į šiaurę nuo Asunsjono. Išsidėstęs kairiajame Paragvajaus upės krante, prie jo intakų – San Fransisko ir Salado. Pro Limpijų eina nacionalinis plentas Ruta 3 (Asunsjonas-Belja Vista).

Verčiamasi prekyba, amatais, smulkia pramone (apdirbama mediena, iš jos gaminami įvairūs dirbiniai, pynimas). Taip pat užsiimama žemdirbyste, gyvulininkyste (auginamos daržovės, vaisiai, verčiamasi pienininkyste). Yra Pikete Kuė (Piquete Cué) upių uostas per kurį, iki pastatant tiltą per upę, buvo keliama į Gran Čaką.

Yra Šv. Juozapo bažnyčia, ligoninė, keletas kolonijinės architektūros pastatų, versmės, vietinių gyventojų laikomos šventomis, San Fransisko sala, paskelbta gamtos rezervatu.

 Istorija 

Ikikolonijiniais laikais vietovė vadinta Tapua. 1537 m. ją pasiekė Domingo Martineso de Iralos ekspedicija. Čia jis vedė vietinio kasiko dukterį Yvoty Sa’yju. 1785 m. čia įsikūrė viena pirmųjų ispanų kolonijų Paragvajuje, ir buvo vadinama San José de los Campos Limpios (įkurta Luiso de Bolanjoso). Buvo įkurtas Pikete Kuė uostas, kuriuo vyko strateginė perkėla tarp Paranenijos ir Gran Čako.

 Galerija 

 Šaltiniai 
Reportaje al País. Tomo 2. Año 2001.

Kategorija:Paragvajaus miestai